รายชื่อรางวัลและการเสนอชื่อที่เคที เพร์รีได้รับ
เคที เพร์รี เป็นนักร้องและนักแต่งเพลง จากแซนตาบาร์บารา รัฐแคลิฟอร์เนีย เธอได้รับรางวัลทั้งหมด 144 รางวัลจากการเสนอชื่อเข้าชิง 497 ครั้ง เธอเซ็นสัญญาสังกัดแคปิตอลเรเคิดส์ ออกสตูดิโออัลบั้มทั้งหมด 4 อัลบั้ม ได้แก่ "เคที ฮัดสัน" (2001) "วันออฟเดอะบอยส์" (2008) "ทีนเอจดรีม" (2010) "ปริซึม" (2013) และ "วิตเนส" (2017) เพร์รีมีชื่อเสียงจากความสำเร็จบนชาร์ตเพลงจากซิงเกิล "ไอคิสด์อะเกิร์ล" จากอัลบั้ม "วันออฟเดอะบอยส์" ตลอดเวลาในอาชีพของเธอ เพร์รีได้เข้าชิงรางวัลใหญ่ ๆ มากมาย
อันคอนดิชันเนิลลี
"อันคอนดิชันเนิลลี" () เป็นเพลงของนักร้องอเมริกัน เคที เพร์รี จากสตูดิโออัลบั้มลำดับที่สี่ "ปริซึม" (ค.ศ. 2013) เพร์รีร่วมเขียนเพลงกับโปรดิวเซอร์อย่าง ดร.ลู้ก แมกซ์ มาร์ติน และเซอร์คัต เพลงเป็นเพลงลำดับที่ห้าในอัลบั้มและออกจำหน่ายเป็นซิงเกิลที่สองในวันที่ 16 ตุลาคม ค.ศ. 2013 ในวันต่อมา เพลงมีให้สำหรับสตรีมมิงออนไลน์พร้อม ๆ ไปกับเพลงที่เหลือในอัลบั้ม เพลงออกจำหน่ายออนไลน์วันที่ 22 ตุลาคม ค.ศ. 2013 เนื้อเพลงพูดถึงการยอมรับข้อเสียของคนรักด้วยความรักที่ไม่มีเงื่อนไข เพลงได้รับคำชมมากมายจากนักวิจารณ์เพลง